

Във връзка с изпълнение на дейности през 2023 г. по приоритет „Здравеопазване“ от Националния план за действие за периода 2022-2023 г. към Националната стратегия на Република България за равенство, приобщаване и участие на ромите (НСРБРПУР) 2021-2030 г., приета с Решение № 278/05.05.2022 г. на МС по Националната стратегия на Република България за равенство, приобщаване и участие на ромите (НСРБРПУР) 2021-2030 г. и Националния план за действие за периода 2022-2023 г., Регионална здравна инспекция - Враца отправя

# **ПОКАНА**

към лечебните заведения от област Враца за организиране на дейността на кабинет за обща практика за обхващане на деца с пропуснати ваксинации, съгласно Заповед № РД-01-435/07.08.2023г.и провеждане на имунизации от мобилни екипи в област Враца по Националния имунизационен календар на лица до 18 г., без избран ОПЛ, съгласно мярка 1.3. от цел 1 от приоритет „Здравеопазване“ от Националния план за действие за периода 2022-2023 г. към Националната стратегия на Република България за равенство, приобщаване и участие на ромите (НСРБРПУР) 2021-2030 г., приета с Решение № 278/05.05.2022 г. на МС.

Дейностите следва да са организирани в населени места/махали, където:

* има компактни групи ромско население;
* деца, за които няма данни за проведени имунизации;
* имунизационната схема за възрастта е непълна;
* нямат избран личен лекар;
* нямат постоянна адресна регистрация;
* трудно достъпни махали с лоша инфраструктура;
* липсва здравен медиатор;
* има проблем с достъпа до медицинска помощ - продължително незаета практика, служебно назначен ОПЛ или липсва кабинет в населеното място и др.

Имунизациите в мобилния кабинет ще се извършват от персонала на лечебното заведение, след предоставяне на данни за имунизационния статус на детето.

Дейностите ще се извършат с мобилен кабинет за обща практика „MERCEDES

SPRINTER” с рег.№СА4024ВТ, предоставен от Регионална здравна инспекция - Враца.

Данни за деца, без избор на личен лекар също ще се представят от РЗИ - Враца.

Ангажимент на РЗИ - Враца е и популяризирането на дейността на мобилния кабинет, чрез организиране на беседи, кампаниии, разпространение на информационни материали.

Лечебното заведение, с което ще се склочи договор е длъжно да представи график за прегледи и имунизации по дни, часове и населени места, като се вписват и имената на лекарите, които ще работят на съответните дати. Дейностите следва да са организирани преди настъпването на зимния сезон. Графикът се публикува на страницата на РЗИ - Враца и се изпраща в МЗ в три дневен срок от избора на лечебно заведение.

Определеният бюджет е 6 250 (шест хиляди двеста и петдесет) лв., в която сума са включени средства за медицински персонал, за шофьор, за гориво, за поддръжка и сервиз на автомобила.

Коректното отчитане на медицинската дейност е съществен и основен елемент при отчитане на дейностга и получаване на предвиденото финансиране.

Заявления от лечебните заведения, желаещи да извършат посочените дейностти за 2023г. по приоритет „Здравеопазване“ от Националния план за действие за периода 2022-2023 г. към Националната стратегия на Република България за равенство, приобщаване и участие на ромите (НСРБРПУР) 2021-2030 ще се приемат на адреса на РЗИ – Враца:

гр. Враца 3000, ул. ”Черни Дрин” № 2, стая № 220 – всеки делничен ден от 8,30 до 16,00 часа.

Краен срок за подаване на документи: 15.09.2023г. - 16.00 часа.

Необходими документи за кандидатстване:

1. Заявление;
2. График за дейностга;
3. Копие от Разрешение за осъществяване на лечебна дейност (за ЛЗ за болнична помощ) или Удостоверение за регистрация на ЛЗ (за извънболнична помощ).

Изборът на лечебно заведение, с което ще се сключи договор, ще извьрши комисия, назначена от Директора на РЗИ- Враца.

